### Resumé

Teknisk Udvalg besluttede på mødet 15. august 2023, pkt. 177, at gøre prøvehandlingen med kantbaner i [adresse] permanent, og bad samtidigt forvaltningen undersøge andre gader, hvor lignende prøvehandlinger kan forbedre forholdene for cyklister. Forvaltningen har kigget nærmere på mulighederne i [adresse] og Nyboesgade i Vejle, der udgør en betydelig transportkorridor, skolevej og hovedcykelrute for mange cyklende. I nærværende sag præsenteres et konkret forslag til en prøvehandling omfattende afmærkning af kantbaner, med henblik på at forbedre cykelforholdene i [adresse] og Nyboesgade. Tiltaget kræver nedlæggelse af en stor del af parkeringspladserne i gaderne. Der ønskes udvalgets stillingtagen til, om prøvehandlingen skal gennemføres.

### Sagsfremstilling

Teknisk Udvalg vedtog den 31. maj 2022, pkt. 135, omhandlende principper for udførelse af prøvehandlinger, som en del af arbejdet med det grønne visionstillæg til mobilitetsplanen. Ved samme lejlighed afsatte udvalget 0,5 mio. kr. til udførelse af midlertidige mobilitetsforsøg. Med denne sag foreslås en prøvehandling rettet mod at forbedre mobiliteten for cyklister i [adresse] og Nyboesgade i Vejle. Prøvehandlingen ligger i forlængelse af den tidligere gennemførte, og nu permanente, prøvehandling med etablering af standsningsforbud og kantbaner i [adresse], som viste sig succesfuld. Det vurderes, at et lignende tiltag kan implementeres i [adresse]. Gaderne er markeret på vedlagte oversigtskort og beskrives i det følgende.

Skolegade og Nyboesgade (mellem [adresse] og [adresse]) ligger i forlængelse af hinanden, og udgør tilsammen forbindelsen mellem [adresse] og [adresse]. Begge veje er klassificeret som lokalveje, men spiller en rolle i [adresse] mobilitetssystem ved at skabe direkte forbindelse mellem Ring 1 (parkeringssøgeringen) og Ring 2 (vejfirkanten). Gaderne udgør desuden en af vejforbindelserne til Spinderihallerne og mellem midtbyen og uddannelsesinstitutionerne langs [adresse], men vejbetjener også [adresse] administrationsbygning, [adresse], Ungdomscenter Vejle (10. klasse skole), REMA1000, [adresse] og flere etageejendomme med beboelse langs gaderne. Motortrafikken er i 2017 målt til 3.800 køretøjer/døgn i [adresse]. Der foreligger ikke nogen målinger fra [adresse], men trafikken skønnes at ligge en smule lavere end i [adresse].

For cykeltrafikken i Vejle udgør Skolegade og Nyboesgade også en central transportkorridor, herunder en skolevej og en del af hovedcykelrutenettet i Vejle. Dels er ruten vigtig som en øst-vestgående cykelforbindelse, dels er der flere større arbejdspladser og uddannelsesinstitutioner, som gaderne skaber den direkte cykelforbindelse til. Cyklende mellem midtbyen og campus-området, samt mellem [adresse] og midtbyen benytter i høj grad Skolegade-Nyboesgade, ligesom de større arbejdspladser i [adresse], Ungdomscenter Vejle og REMA1000 er mål for mange cyklende.

Selvom der er alternative cykelforbindelser i korridoren mellem midtbyen og [adresse] via bl.a. [adresse] og [adresse], er cykeltrafikken i [adresse] og Nyboesgade betydelig allerede i dag. I 2017 er cykeltrafikken målt til 435 cyklister/døgn i [adresse]. Til sammenligning er der på [adresse] målt 130 cyklister/døgn (2017). At Skolegade-Nyboesgade udgør en attraktiv cykelrute hænger bl.a. sammen med cyklisternes fremkommelighed i krydsningen af [adresse]. Her er krydsning ved [adresse] markant nemmere for cyklende, idet krydset er signalreguleret. Ved krydsningerne af [adresse] ved hhv. [adresse] og [adresse] er der ikke signalregulering, og cyklende er derfor nødt til at afvente krydsning til der sker et naturligt ophold i motortrafikken på [adresse]. Trafikintensiteten på [adresse] er høj, og det kan derfor opleves svært at krydse på cykel, hvor der ikke er signalanlæg.

**Nuværende forhold i [adresse] i [adresse] er generelt bredt - omkring 12 m asfalt fra fortovskant til fortovskant, hvor der ikke er sideheller med vejtræer (se evt. vedlagte gadefoto fra [adresse]). Ved sidehellerne er vejbredden ca. 10,5 m. Der kan i dag parkeres i p-båse i begge vejsider på det meste af strækningen, men der er ingen faciliteter for cyklende. De fleste p-båse i nordlig vejside er pålagt tidsbegrænsning på 30 minutter i dagtimerne, mens parkering i sydlig vejside hovedsageligt er uden restriktioner. Der er i størrelsesordenen 40-45 p-pladser i gaden i alt. Bebyggelserne der vejbetjenes via [adresse] har alle egne p-arealer, udover den offentlige parkeringsplads der ligger i relation til [adresse] administrationsbygning samt langs parallelvejen på [adresse]. De nuværende p-pladser i gaden benyttes sandsynligvis af beboere, samt handlende i [adresse] og [adresse] samt besøgende på politigården. Parkeringspladser i [adresse] og i umiddelbart tilknytning gaden er markeret på vedlagte oversigtskort.

**Nuværende forhold i Nyboesgade**

Vejprofilet i Nyboesgade (mellem [adresse] og [adresse]) er smallere end i [adresse] - omkring 7,6 m asfalt fra fortovskant til fortovskant. Der er ingen cykelfaciliteter i gaden. På en del af strækningen er der etableret en parkeringslomme. Her er vejbreden omkring 9,6 m inkl. 2 m bredde p-båse. Der kan i dag parkers i begge vejsider hhv. i p-båse indrettet i p-lomme i nordsiden af vejen, og langs kantsten i sydsiden af vejen. Der er i dag ca. 30 p-pladser i gaden. Nærmest krydset med [adresse], mellem [adresse] og [adresse], er der etableret parkeringsforbud. Derudover er der standsningsforbud på en ca. 25 m strækning i sydlig vejside fra [adresse] og mod vest. Parkeringsmulighederne i gaden er uden restriktioner, og det formodes primært at være beboere fra området der benytter parkeringsmulighederne. Ejendomme på sydsiden af vejen har egne parkeringsarealer i baggårdene, mens ejendomme langs nordsiden af Nyboesgade ikke har egne parkeringsarealer. Parkeringspladser i [adresse] og i umiddelbart tilknytning gaden er markeret på vedlagte oversigtskort.

**Prøvehandling**

Både motortrafikken og de parkerede biler, som cykeltrafikken i dag kører imellem i de to gader, medvirker til utryghed for cyklisterne. For at forbedre forholdene for cyklisterne på ruten foreslås det, at gennemføre et forsøg med afmærkning af kantbaner i begge vejsider på [adresse] og i én vejside i [adresse] (der er ikke plads til kantbaner i begge vejsider). Herved skabes et dedikeret areal til cykeltrafikken på det meste af strækningen, som i dag er nødsaget til at køre på kørebanen med den øvrige trafik. For at skabe tilstrækkelig plads til banerne reduceres p-mulighederne i gaderne ved etablering af parkeringsforbud. I alt foreslås der med prøvehandlingen fjernet ca. 55 p-pladser. Da de fleste af bebyggelserne i gaderne har egne p-arealer der kan benyttes. Det bemærkes desuden, at p-hus Eric Skov ligger i umiddelbar nærhed af gaderne, og vil således også kunne benyttes. Parkeringssporet foran Ungecenter Vejle kan bevares samt p-båse i nordlig vejside i [adresse]. Tiltaget vil forbedre trafiksikkerheden, trygheden og fremkommeligheden for cyklende. I [adresse] vil fremkommeligheden for biltrafikken sandsynligvis også forbedres. Ved at fjerne størstedelen af længdeparkeringen i gaderne undgås desuden konflikter mellem cyklende og biler der skal ind/ud fra p-båse, samt parkerede biler der åbner bildøre ud foran cyklende.

Med prøvehandlingen foreslås det at afmærke en bred (30 cm) kantlinje i begge sider af vejen på [adresse]. Der etableres desuden parkeringsforbud på det meste af strækningen. I [adresse] foreslås ca. 39 p-pladser fjernet. Da der i dag er anlagt små sideheller med vejtræer på kørebanen i ca. 1,5 m bredde løbende i [adresse], vil kantbanerne mellem hellerne skulle afmærkes ca. 2,5 m fra fortovskanten. Ved sidehellerne vil bredden af kantbanerne være ca. 1 m. En eventuel senere beslutning om at gøre tiltaget permanent vil muliggøre at der kan etableres begrønning og/eller klimaløsninger til håndtering af regnvand i arealerne mellem kantbanerne og fortov. Der gives således mulighed for at forskønne og gøre gadeforløbet mere attraktivt, sikre en bedre håndtering af vand og reducere mængden af befæstede arealer. Dette vil ligge i tråd med kommunes blågrønne strategi, og kan eventuelt undersøges nærmere under prøveperioden. Foran REMA1000 kan der under prøveperioden evt. laves forsøg med afmærkning af ladcykelparkering i de nedlagte p-båse. Løsningen i [adresse] er illustreret på vedlagte to illustrationer der viser hhv. hele strækningen og et udsnit.

I [adresse] foreslås det at afmærke en bred kantlinje i sydlig vejside, og samtidigt etablere parkeringsforbud i samme side. I Nyboesgade foreslås ca. 16 p-pladser fjernet. Kantbanen afmærkes ca. 1 m fra fortovskanten. Løsningen i Nyboesgade er illustreret på vedlagte to illustrationer der viser hhv. hele strækningen og et udsnit.

**Prøvehandlingens varighed og evaluering**

Der anbefales en prøveperiode på seks måneder forløbende fra foråret 2024 til efteråret 2024. Prøvehandlingen har til formål at undersøge om kantbaner kan gøre det mere trygt og fremkommeligt at cykle i [adresse] og Nyboesgade. Der gennemføres en evaluering af forsøget. Evalueringen vil omfatte målinger af antallet af cyklister, samt en undersøgelse af cyklisternes oplevelse af trafiksikkerheden og trygheden efter tiltaget. Der gennemføres desuden en undersøgelse af tilfredsheden blandt beboere, virksomheder og de bilister der i øvrigt benytter gaderne.

Christine Nielsen har været drøftet med Politiet. Kommunens egne p-vagter har desuden været inddraget i forhold til vurdering af p-behovet i området.

Som alternativ til etablering af kantbanerne i [adresse] vil det være muligt at anlægge egentlige cykelstier (dog ikke i Nyboesgade). Herved kan parkering i den ene side af [adresse] bevares, men alle eksisterende vejtræer i gaden vil skulle fjernes. Denne løsning skønnes at kunne anlægges for 3,5 mio. kr.

### Klima og resiliensvurdering

Forbedring af cykelforholdene i [adresse] og Nyboesgade vil fremme særligt hverdagscyklismen. [adresse] klimaplan har ét mål der vedrører dette:

* 25 % af ture kortere end 5 km foregår på cykel eller elcykel

Derudover vil tiltaget medvirke til implementeringen af det nye Grønne visionstillæg til Mobilitetsplanen der bl.a. har som mål, at

* mindst 90 % af alle børn i Vejle skal transportere sig selv i skole, og
* mindst 75 % af eleverne cykler til ungdomsuddannelse, hvis de bor indenfor 10 km

Endeligt er prøvehandlingen i tråd med strategien i Mobilitetsplan 2018-2030 der beskriver, at:

* en stor del af gadeparkeringen skal flyttes til byens parkeringshuse, for at minimere den parkeringssøgende trafik i gaderummet, der i stedet kan bruges til byliv.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** prøvehandlingen igangsættes.

### Beslutning

Et flertal i udvalget besluttede at gennemføre forsøget i den sydlige side af [adresse] og Nyboesgade som en kantbane.

Boe Iversen og Carlo Jeppesen stemte imod.